ვანუაზის ეროვნული პარკი
ვანუაზის ეროვნული პარკი (ფრანგ. Parc national de la Vanoise) — საფრანგეთის პირველი ეროვნული პარკი, რომელიც შეიქმნა 1963 წელს. მდებარეობს საფრანგეთის ალპებში, მდინარე ტარანტეზის ხეობაში, საფრანგეთის პროვინცია სავოიაში. პარკის სიახლოვეს ვრცელდება რამდენიმე პატარა სოფელი. ისაზღვრება მსხვილი მთის კურორტებით. წარმოადგენს პოპულარულ საკურორტო ზონას; აქვეა აღმართული მთა გრან-პარადიზო (4061 მ). აღმოსავლეთით ესაზღვრება გრან-პარადიზოს ეროვნული პარკი; ორივე პარკის საერთო ფართობია 1250 კმ². ვანუაზის ეროვნული პარკი განთქმულია ალპური მთის თხების პოპულაციით. გარდა ამისა გვხვდება: არჩვი, ალპური ზაზუნა, ფოცხვერი, თეთრი კურდღელი, ყარყუმი. ორნითოფაუნას ქმნიან ბატკანძერი, მთის არწივი და ჩვეულებრივი როჭო. განვითარებულია ტურიზმი.